ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
சர்க்கரை ஏற்றுமதி 17.45 சதவீதம் அதிகரிப்பு
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த, மத்திய நுகர்வோர் விவகாரத்துறை இணையமைச்சர் திருமிகு சாத்வி நிரஞ்சன் ஜோதி கூறியதாவது:
2020-21ம் ஆண்டு 70 லட்சம் மெட்ரிக் டன் சர்க்கரை ஏற்றுமதி செய்யப்பட்டது. இது இதற்கு முந்தைய ஆண்டைவிட 17.45 சதவீதம் அதிகம்.
2021-22ம் நிதியாண்டில் சர்க்கரை உற்பத்தி 308 லட்சம் மெட்ரிக் டன்னாக இருக்கும் எனவும், உள்நாட்டு நுகர்வு 270 லட்சம் மெட்ரிக் டன்னாக இருக்கும் என மதிப்பிடப்பட்டுள்ளது. இதனால் 35 லட்சம் மெட்ரிக் டன் சர்க்கரை எத்தனால் தயாரிப்புக்கு பயன்படுத்தப்படவுள்ளது.
சர்க்கரை ஆலைகளில் பணப்புழக்கத்தை அதிகரிக்கவும், கரும்பு விவசாயிகளுக்கு சரியான நேரத்தில் பணத்தை வழங்கவும், கூடுதல் சர்க்கரையை எத்தனால் தயாரிப்புக்கு அனுப்ப சர்க்கரை ஆலைகளை மத்திய அரசு ஊக்குவித்து வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1779287
சுகாதாரம் மற்றும் குடும்ப நலத்துறை அமைச்சகம்
வீடு வீடாகச் சென்று தடுப்பூசி செலுத்தும்” இயக்கத்தின் நிலைமை மற்றும் முன்னேற்றம் குறித்து மாநிலங்கள்/ யூனியன் பிரதேசங்களுடன் மத்திய சுகாதார அமைச்சகம் ஆய்வு
“வீடு வீடாகச் சென்று தடுப்பூசி செலுத்தும்” இயக்கம் காரணமாக நவம்பர் 30 வரை முதலாவது தவணை கொவிட்-19 தடுப்பூசி செலுத்தியவர்கள் எண்ணிக்கை 5.9 சதவீதமும், 2-வது தவணை தடுப்பூசி செலுத்தியவர்கள் எண்ணிக்கை 11.7 சதவீதமும் கூடியுள்ளது. “வீடு வீடாகச் சென்று தடுப்பூசி செலுத்தும்” இயக்கத்தின் நிலைமை மற்றும் முன்னேற்றம் குறித்து மாநிலங்கள்/ யூனியன் பிரதேசங்களின் சுகாதார செயலாளர்கள் மற்றும் தேசிய சுகாதார இயக்கத்தின் மேலாண்மை இயக்குனர்கள் ஆகியோருடன் இன்று காணொலி காட்சி மூலம் ஆய்வு செய்த மத்திய சுகாதாரத்துறை செயலாளர் திரு. ராஜேஷ் பூஷன் இதனை தெரிவித்தார்.
இந்த இயக்கத்தின் போது அனைத்து மாநிலங்கள் மற்றும் யூனியன் பிரேதங்களின் செயல்பாட்டையும், சாதனையையும் மத்திய சுகாதார செயலாளர் பாராட்டினார். தடுப்பூசி இயக்கத்தின் வேகம் அதிகரித்துள்ள போதும் தேசிய அளவில் 2-வது தவணை செலுத்த வேண்டியவர்களின் எண்ணிக்கை 12 கோடி அளவுக்கு இருப்பது முக்கியமாக குறிப்பிட வேண்டியதாகும்.
நாட்டில் கொவிட்-19 தடுப்பூசி செலுத்திக் கொண்டவர்களின் மொத்த எண்ணிக்கை இன்று 125 கோடியை கடந்துள்ளது. இவர்களில் 79.13 கோடி பேர்  முதல் தவணையும் 45.82 கோடி பேர்  2-வது தவணையும் செலுத்தி கொண்டவர்கள்.
தமிழ்நாடு, பீகார், பஞ்சாப் உள்ளிட்ட 7 மாநிலங்கள் ஸைகோவ்-டி தடுப்பூசியை பயன்படுத்தலாம் என்பதால் இந்த தடுப்பூசியை அறிமுகம் செய்ய முதல் தவணை தடுப்பூசி செலுத்திக்கொள்ளாதவர்கள் அதிகம் உள்ள மாவட்டங்களை அடையாளம் காணுமாறு இந்த மாநிலங்கள் கோரப்பட்டுள்ளன.
ஸைகோவ்-டி தடுப்பூசி செலுத்த தேசிய அளவிலான பயிற்சி நிறைவடைந்துள்ளது. தடுப்பூசி செலுத்திக் கொள்ள குறிப்பாக அதிகம் நிலுவையில் உள்ள 2-வது தவணை தடுப்பூசி செலுத்தி கொள்ள மக்களிடையே விழிப்புணர்வை விரிவாக்க சமூகத் தலைவர்களையும், உள்ளூர் பிரபலங்களையும் பயன்படுத்துமாறு மத்திய சுகாதார செயலாளர் திரு. ராஜேஷ் பூஷன் வலியுறுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1777164
ரெயில்வே அமைச்சகம்
ரயில்வே பாதுகாப்புப் படையில் 9,000 உதவி ஆய்வாளர்கள் மற்றும் காவலர்கள் பணிநியமனம் தொடர்பான விளக்கம்
ரயில்வே பாதுகாப்புப் படையில் 9,000 உதவி ஆய்வாளர்கள் மற்றும் காவலர்கள் பணிநியமனம் செய்யப்படுவது தொடர்பாக சமூக ஊடகங்கள் மற்றும் சில அச்சு ஊடகங்களில் தவறான தகவல்கள் வெளியாகி உள்ளன.
இது தொடர்பான அறிவிப்பு எதுவும் ரயில்வே அமைச்சகத்தாலோ அல்லது ரயில் பாதுகாப்புப் படையாலோ வெளியிடப்படவில்லை. இவற்றில் இணையதளங்கள் மூலமாகவோ அல்லது அச்சு மின்னணு ஊடகங்கள் மூலமாக எந்த அறிவிக்கையும் வெளியிடப்படவில்லை என்று விளக்கம் அளிக்கப்படுகிறது.
வணிகம் மற்றும் தொழில்துறை அமைச்சகம்
இந்தியாவின் உண்ணத் தயார்நிலை பொருட்களின் ஏற்றுமதி 2021-22  –ல் 24% அதிகரிப்பு
இந்தியாவின் உண்பதற்கு தயார் நிலையில் உள்ள உணவுப் பொருட்கள், பரிமாறுவதற்கு தயார் நிலையில் உள்ள பொருட்கள் என்ற நுகர்வோர் உணவுப் பொருட்களின் ஏற்றுமதி கடந்த பத்தாண்டு காலத்தில் குறிப்பிடத்தக்க வளர்ச்சியை அடைந்துள்ளது.
உண்பதற்கு தயார் நிலையில் உள்ள உணவுப் பொருட்கள் பிரிவில், மதிப்பு கூடுதல் பொருட்களின் ஏற்றுமதியை நம்பியுள்ள மத்திய வர்த்தகம் மற்றும் தொழில்துறை அமைச்சகம், கடந்த பத்தாண்டில் 12 சதவீத வளர்ச்சியைப் பதிவு செய்துள்ளது. இதே காலகட்டத்தில், .வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி ஆணையத்தின் கீழ், உண்ணத் தயாராக உள்ள பொருட்களின் ஏற்றுமதி 2.1 சதவீதத்தில் இருந்து 5 சதவீதமாக உயர்ந்துள்ளது.
உண்ணத் தயார் நிலையில் உள்ள பொருட்களின் ஏற்றுமதி 2021-22-ம் நிதியாண்டின் ஏப்ரல் முதல் அக்டோபர் மாதம் வரை, கடந்த ஆண்டு இதே காலத்துடன் ஒப்பிடுகையில், 24% அதிகரித்து $394 மில்லியனாக இருந்தது.
உண்பதற்கு தயார் நிலை பொருட்கள் பிரிவில், பிஸ்கட் மற்றும் பேக்கரி பொருட்கள், இனிப்பு வகைகள், காலை உணவு தானியவகை, வேபர்ஸ், இந்திய இனிப்பு வகை, நொறுக்கு தீனிகள் உள்ளிட்டவை அடங்கும். 2020-21-ல் இவற்றின் ஏற்றுமதி 89% என்ற அதிக அளவில் இருந்தது.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1793666
பாதுகாப்பு அமைச்சகம்
ராணுவத் தலைமை தளபதி இஸ்ரேல் பயணம்
ராணுவத் தலைமை தளபதி ஜெனரல் எம்எம் நரவானே, இஸ்ரேலில் நாளை முதல் நவம்பர் 19ம் தேதி வரை அரசு முறைப் பயணம் மேற்கொள்கிறார். அவர் இஸ்ரேல் செல்வது இதுவே முதல் முறையாகும்.
இந்த பயணத்தின்போது, இஸ்ரேல் நாட்டின் மூத்த ராணுவ அதிகாரிகள் மற்றும் அரசு அதிகாரிகளை சந்தித்து பேசுகிறார். இருதரப்பு, பாதுகாப்பு உறவை வலுப்படுத்துவது குறித்து அவர் ராணுவ மற்றும் உள்நாட்டு தலைவர்களுடன் ஆலோசனை நடத்துகிறார். இந்தியா - இஸ்ரேல் இடையேயான சிறந்த ராணுவ கூட்டுறவை முன்னெடுத்து செல்வது குறித்து அவர் இஸ்ரேல் அதிகாரிகளுடன் பாதுகாப்பு தொடர்பான கருத்துக்களை பகிர்ந்து கொள்வார். இஸ்ரேல் நாட்டின் முப்படை தளபதிகளுடன் கலந்துரையாடும் ஜெனரல் எம்.எம்.நரவானே, இஸ்ரேல் ராணுவத்தின் தலைமையகத்தையும் பார்வையிடுகிறார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதிய வாகனங்களின் பதிவு, ஓட்டுநர் உரிமங்கள் மற்றும் பழைய வாகனங்களின் பயன்பாட்டை நிறுத்துவது தொடர்பான மோட்டார் வாகன விதிகளை மாற்றுவது குறித்து பொதுமக்களிடம் இருந்து ஆலோசனைகள் வரவேற்கப்படுகின்றன
புதிய வாகனங்களின் பதிவு, ஓட்டுநர் உரிமங்கள் மற்றும் பழைய வாகனங்களின் பயன்பாட்டை நிறுத்துவது தொடர்பாக மோட்டார் வாகன விதிகளில் செய்யப்பட்டுள்ள மாற்றங்கள் குறித்து பொதுமக்களிடம் இருந்து ஆலோசனைகளை சாலைப் போக்குவரத்து மற்றும் நெடுஞ்சாலைகள் அமைச்சகம் மறுபடியும் வரவேற்றுள்ளது. இதைப் பற்றிய அறிவிப்பு, இதற்கு முன்னர் இந்த வருடம் 18 மார்ச் அன்று வெளியிடப்பட்டிருந்தது. ஆனால், பொது முடக்க நிபந்தனைகளால் ஏற்பட்ட பாதிப்பால், அறிவிப்பு குறித்து அறிந்து கொள்ளவும், கருத்துகளை வழங்கவும் பங்குதாரர்களுக்கு போதுமான வாய்ப்பு தரப்பட வேண்டும் என்று உணரப்பட்டது.
இது தொடர்பாக 29 மே, 2020 அன்று வெளியிட்டப்பட்ட இரண்டு அறிவுப்புகளை www.morth.gov.in என்னும் இணையதளத்தில் காணலாம்.
மோட்டார் வாகன சட்டத் திருத்தத்தின் 4-28 பிரிவை 336 எண்ணுடைய வரைவு அறிவிப்பு குறிக்கிறது. கீழ்கண்ட முக்கிய விஷயங்களை இது கவனத்தில் கொள்கிறது:மின்னணு படிவங்கள் மற்றும் ஆவணங்களின் பயன்பாடுஆன்லைன் கற்போர் உரிமம்தேசியப் பதிவேடுமுகவர் மையப் பதிவு60 நாட்களுக்கு முன்னரே உரிமம் புதுப்பித்தல்30 நாட்களுக்கான நீட்டிப்புடன் 6 மாதங்களுக்கு தற்காலிகப் பதிவுவணிகச் சான்றிதழ் - மின்னணுமாறுதல்கள், கூடுதல் பாகங்களைப் பொருத்துதல் மற்றும் கைமாறும் வாகனங்கள்மாற்றத்துக்குள்ளான வாகனங்களுக்கான காப்பீடு
மோட்டார் வாகன சட்டத் திருத்தத்தின் 39-40 பிரிவை 337 எண்ணுடைய வரைவு அறிவிப்பு குறிக்கிறது. கீழ்கண்ட விஷயங்களை இது கவனத்தில் கொள்கிறது:பழுதான வாகனங்களைத் திரும்பப்பெறும் கொள்கை
அ. திரும்பப் பெறுவதற்கான செயல்முறை
ஆ. விசாரணை அதிகாரிக்கு அளிக்கப்படும் தகவல்கள் குறித்த செயல்முறை
இ. விசாரணை முறை- குறித்த நேரத்துக்குள் 
ஈ. சோதனை முகமைகளின் பங்களிப்புஉற்பத்தியாளர்கள், இறக்குமதியாளர்கள் மற்றும் பாகங்களைப் பொருத்துபவர்களின் கோரிக்கைகள்சோதனை முகமைக்களுக்கான அங்கீகாரம்
இணைச் செயலாளர் , சாலைப் போக்குவரத்து மற்றும் நெடுஞ்சாலைகள் அமைச்சகம், டிரான்ஸ்போர்ட் பவன், நாடாளுமன்ற சாலை, புது தில்லி - 11001  என்னும் முகவரிக்கு இந்த அறிவிப்புகள் வெளியிடப்பட்ட 60 நாட்களுக்குள் ஆலோசனைகள் அல்லது கருத்துகளை அனுப்பலாம். ஏற்கனவே அனுப்பப்பட்ட கருத்துகளை மீண்டும் அனுப்பத் தேவையில்லை.
ரெயில்வே அமைச்சகம்
டிஜிட்டல் மனிதவள மேலாண்மை முறையை தொடங்கியது இந்திய ரயில்வே
27 லட்சம் ஊழியர்கள், ஒய்வூதியதாரர்களுக்கு பயன்
ஊழியர்களுக்காகவும், ஓய்வூதியர்களுக்காகவும், முழுவதும் டிஜிட்டல் மயமாக்கப்பட்ட ஆன்லைன் மனிதவள மேலாண்மை முறையை  இந்திய ரயில்வே தொடங்கியுள்ளது.
ஊழியர்களின் செயல்பாடு மற்றும் திருப்தியை அதிகரிக்க ரயில்வே மேற்கொண்ட மிக முக்கியமான திட்டம் இது. ஊழியர்கள் மற்றும் ஓய்வூதியர்களின் பல தேவைகளை இனி ஆன்லைன் மூலமாக மேற்கொள்ள முடியும்.
பி.எப் முன்பணத்துக்கு விண்ணப்பித்தல், பிப் சேமிப்பு இருப்பு போன்ற விவரங்களையும் இந்த டிஜிட்டல் எச்ஆர்எம்எஸ் தளத்தில் ரயில்வே ஊழியர்கள் அறிந்து கொள்ளலாம். ஓய்வூதியதாரர்கள் தங்களுக்கு கிடைக்க வேண்டிய பணப் பலன்களுக்கு விண்ணப்பிக்கவும், ஓய்வூதியம் பற்றிய விவரங்களைத் தெரிந்து கொள்ளவும் இந்த டிஜிட்டல் தளத்தைப் பயன்படுத்தலாம். இதன் மூலம் காகித பயன்பாடு குறையும்.
இது 27 லட்சம் ரயில்வே ஊழியர்கள் மற்றும் ஓய்வூதியதாரர்களின் குடும்பங்களுக்கு மிகவும் பயனுள்ளதாக இருக்கும். ரயில்வே ஊழியர்கள் மற்றும் ஓய்வூதியர்கள் தொடர்பான அனைத்து விவரங்களும் இந்த டிஜிட்டல் தளத்தில் இருக்கும்.
மேலும் இந்தியாவை டிஜிட்டல் சமூகம் மற்றும் டிஜிட்டல் பொருளாதாரமாக மாற்ற வேண்டும் என்ற பிரதமரின் தொலைநோக்கையும் இத்திட்டம் நனவாக்குகிறது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1676010
(Visitor Counter : 187
அறிவியல் மற்றும் தொழில்நுட்பத்துறை
இமயமலை பனிப்பாறையின் போக்கில் ஏற்பட்டுள்ள மாற்றம் பனிப்பாறை-புவி ஓட்டு இடைவினையைப் புரிந்துகொள்ள உதவும்
இந்தியாவின் உத்தரகாண்ட் மாநிலத்தில் உள்ள பித்தோராகர் மாவட்டத்தில் உள்ள மேல் காளி கங்கை பள்ளத்தாக்கில் அதிகம் ஆராயப்படாத பகுதியில் உள்ள பெயரிடப்படாத பனிப்பாறையை ஆய்வு செய்து வரும் இந்திய ஆராய்ச்சியாளர்கள், பனிப்பாறையின் போக்கு திடீரென மாறியுள்ளதாக தெரிவித்துள்ளனர்.
இமயமலைப் பனிப்பாறை ஒன்றின் போக்கில் இத்தகைய மாற்றம் ஏற்படுவது இதுவே முதல்முறையாகும், மேலும், பருவநிலை மற்றும் டெக்டோனிக்ஸ் எனப்படும் புவி ஓட்டின் ஒன்றுபட்ட தாக்கம் இதற்குக் காரணம் என்று ஆராய்ச்சியாளர்கள் கூறியுள்ளனர்.
இந்த பெயரிடப்படாத பனிப்பாறையின் அசாதாரண நடத்தை, பனிப்பாறை-புவி ஓட்டு இடைவினையைப் புரிந்துகொள்ள உதவும் என்று விஞ்ஞானிகள் கருதுகின்றனர்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற நிறுவனமான உத்தரகாண்ட் மாநிலத்தின் டேராடூனில் உள்ள வாடியா இன்ஸ்டிடியூட் ஆஃப் ஹிமாலயன் ஜியாலஜி விஞ்ஞானிகள் குழு இந்த கண்டுபிடிப்பை நிகழ்த்தியுள்ளது.
தனித்துவமான பனிப்பாறை நிலப்பரப்பை அடிப்படையாகக் கொண்ட இந்த ஆய்வு 'ஜியோசயின்ஸ் ஜர்னலில்' வெளியிடப்பட்டுள்ளது.
பதிப்பு இணைப்பு- https://link.springer.com/article/10.1007/s12303-021-0030-6
மேலும் விவரங்களுக்கு, டாக்டர் மனீஷ் மேத்தாவை  தொடர்பு கொள்ளவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774211
பழங்குடியினர் நலத்துறை அமைச்சகம்
'வீட்டிலிருந்தபடியே வேலை' செய்வதற்கு வழிகாட்டுகிறது ‘வன் தன் இந்தியாவின்’ ட்ரைஃபெட் குழு
பழங்குடியினர் விவகாரங்கள் அமைச்சகத்தின் கீழ் செயல்படும் பழங்குடியினர் கூட்டுறவு சந்தைப்படுத்தல் மேம்பாட்டுக் கூட்டமைப்பு  அமைப்பின் 500 அலுவலர்களைக் கொண்ட குழு, நாடெங்கிலும் 27 மாநிலங்களில் இருந்து தொடர்ந்து வீட்டில் இருந்து வேலை செய்து, இணைய க்கருத்தரங்குகளின்  வலிமையைக் கட்டவிழ்த்து ஒருவருக்கொருவருடன் தொடர்பில் இருந்து செயலாற்றுகிறது. வீடுகளில் உள்ள தங்களின் கணினிகளில் வேலை செய்யும் இந்த அதிகாரிகள், தங்களின் திறனை மிகவும் மேம்படுத்தி நம்ப முடியாத இலக்குகளை அடைந்துள்ளனர்.
பழங்குடி தொழில் முனைவோருக்கு 16 முன்னணி ஐஐடி/ஐஐஎம்முகள் மூலம் பயிற்சி அளிப்பதற்காக 'பழங்குடியினருக்கு தொழில்நுட்பம்'  எனும் திட்டம், அனைத்து சவால்களையும் எதிர்கொண்டு, 19 மார்ச் 2020 அன்று ஆன்லைனில் தொடங்கப்பட்டது. கிராமங்களில் வாழும் கிட்டத்தட்ட 3.5 லட்சம் பழங்குடி தொழில் முனைவோரை உலகின் முன்னணி கல்வி நிறுவனங்களோடு இந்த திட்டம் இணைக்கும்.
50 லட்சம் பழங்குடி இன உணவு, பிற பொருள்கள் திரட்டுவோரின் வருங்கால தகவல் பரிமாற்ற ஊடகமான, புவி சார் தகவலியல் முறைமையின்  மூலம் செயல்படும் ‘ட்ரைஃபெட் வன் தன்’ இணையதளம், 27 மாநிலக் குழுக்களின் பங்கேற்போடு பரிசோதனைக்காக ஆன்லைனில் 27 மார்ச், 2020இல் தொடங்கப்பட்டது. தினமும் குறைந்தது 2 குழுக் கூட்டங்களையாவது ட்ரைஃபெட் நடத்தும் நிலையில் அந்தக் குழு , பங்குதாரர்களை சென்றைடைந்து முன்னெடுத்து செல்கிறது.
1.50 லட்சம் பழங்குடிக் கைவினைஞர்களுக்கு வாழ்வாதாரம் அளிக்கும் ட்ரைப்ஸ் இந்தியாவின் விற்பனை புள்ளிகள், கடந்த வருடத்தோடு ஒப்பிடுகையில் 29 பிப்ரவரி அன்றே 30% அதிகமாகி இருந்தன. முழு முடக்கம் அவர்களுக்கு ஒன்றும் அத்தனை கடினமானதாக இல்லை.
தொழில் முனைதலை ஊக்குவிக்க, 3 லட்சத்து 70 ஆயிரம் பழங்குடியினரைப் பணியில் அமர்த்தி, நாடெங்கிலும் 22 மாநிலங்களில் 1,205 வன் தன் மையங்களை ட்ரைஃபெட் 29 பிஃப்ரவரி அன்று அமைத்து முடித்தது. 600 மையங்கள் என்னும் இலக்கைக் காட்டிலும் இது இரு மடங்காகும். இந்தப் பழங்குடி தொழில் நிறுவனங்களின்  விரைவான தொடக்கத்தை ஒருங்கிணைத்து, தரத்தையும் செயல்பாடுகளையும் மேம்படுத்த தற்போது ட்ரைஃபெட் நடவடிக்கை எடுத்து வருகிறது.
குடியரசுத் துணைத் தலைவர் செயலகம்
இந்தியாவை முன்னணி கடல்சார் நாடாக ஆக்க குடியரசு துணைத் தலைவர் அழைப்பு; சோழ மன்னர்கள் குறித்து பெருமிதம்
நாட்டின் லட்சியமிக்க இலக்குகளை எட்டுவதில் துறைமுகங்களுக்கு உள்ள முக்கிய பங்கு குறித்து விளக்கிய குடியரசு துணைத் தலைவர் திரு எம் வெங்கையா நாயுடு, இந்தியாவை முன்னணி கடல்சார் நாடாக ஆக்க அழைப்பு விடுத்தார்.
விசாகப்பட்டினத்தில் குடியரசு துணைத் தலைவர் உடனான உரையாடலின் போது, விசாகப்பட்டினம் துறைமுக பொறுப்பு கழகத்தின் தலைவர் திரு கே ராம மோகன ராவ் மற்றும் இதர மூத்த அதிகாரிகள் விளக்கக்காட்சி ஒன்றை வழங்கினர். விரிவாக்கத் திட்டங்கள் உள்பட துறைமுகத்தின் பல்வேறு நடவடிக்கைகள் குறித்து குடியரசு துணைத் தலைவரிடம் அவர்கள் விளக்கினர்.
அப்போது பேசிய திரு நாயுடு, சுமார் 7,517 கிலோ மீட்டர் நீள கடற்கரை மற்றும் 200-க்கும் மேற்பட்ட முக்கிய மற்றும் சிறு துறைமுகங்களுடன், உலகின் முக்கிய கப்பல் வழித்தடங்களில் இந்தியா இடம் பெற்றிருப்பதாக கூறியதோடு, இந்திய பொருளாதாரத்தில் இந்த துறைமுகங்கள் முக்கிய பங்காற்றுவதாகவும் தெரிவித்தார்.
பண்டைய இந்தியா மிகப்பெரிய கடல்சார் சக்தியாக திகழ்ந்ததாக நினைவுக்கூர்ந்த குடியரசு துணைத் தலைவர், சோழ மற்றும் கலிங்க மன்னர்கள் பெருங்கடல்களை ஆண்டார்கள் என்றும் அத்தகைய நிலையை நாம் மறுபடியும் எட்ட வேண்டும் என்றும் கூறினார்.
நாட்டின் துறைமுக உள்கட்டமைப்பு மேம்பாடு குறித்து பேசிய அவர், லட்சியம் மிகுந்த சாகர்மாலா திட்டத்தின் ஒரு பகுதியாக 504-க்கும் அதிகமான திட்டங்கள் துறைமுகம் சார்ந்த மேம்பாட்டு வாய்ப்புகளுக்காக அடையாளம் காணப்பட்டுள்ளதாகவும், 3.57 லட்சம் கோடி ரூபாய்க்கும் அதிகமான உள்கட்டமைப்பு முதலீட்டை இந்த திட்டங்கள் பெறும் என்று எதிர்பார்க்கப்படுவதாகவும் கூறினார்.
இந்திய கடல்சார் லட்சியம் 2030 குறித்து பேசிய குடியரசு துணைத் தலைவர், செயல்பாடுகள் மற்றும் வளர்ச்சியில் சர்வதேச சிறந்த நடைமுறைகளை பின்பற்றுமாறு கேட்டுக்கொண்டார். இந்திய கடல்சார் லட்சியம் 2030 எட்ட முடியாத ஒன்று அல்ல என்று தெரிவித்த அவர், இந்தியாவிடம் அறிவின் சக்தி இருப்பதாகவும் ஒன்றுபட்ட நோக்கத்துடன் அனைவரும் பணிபுரிய வேண்டும் என்றும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730554
-----
(Visitor Counter : 175
குடியரசுத் துணைத் தலைவர் செயலகம்
ஆந்திரப் பிரதேசம் மற்றும் தெலங்கானாவின் கலாச்சாரம், சுற்றுலா திட்டங்களை குடியரசு துணைத் தலைவர் ஆய்வு செய்தார்
ஆந்திரப் பிரதேசம், தெலங்கானா மாநிலங்களின் கலாச்சாரம், சுற்றுலாத் துறை தொடர்பான திட்டங்களின் நிலை குறித்து குடியரசு துணைத் தலைவர் திரு எம் வெங்கையா நாயுடு இன்று ஆய்வு செய்தார்.
மத்திய அமைச்சர் திரு ஜி கிஷன்ரெட்டி தலைமையிலான சுற்றுலா அமைச்சகம் மற்றும் கலாச்சார அமைச்சகத்தின் அதிகாரிகள் இந்த மாநிலங்களில் திட்டங்களின் முன்னேற்றம் குறித்து குடியரசு துணைத் தலைவரிடம் விரிவாக எடுத்துரைத்தனர். ஆந்திரப்பிரதேசம், தெலங்கானா மாநில அரசுகளின் நெருக்கமான ஒத்துழைப்பில் பணி செய்வதன் மூலம் திட்டங்களை முன்கூட்டியே நிறைவு செய்ய திரு நாயுடு யோசனை தெரிவித்தார்.
சுதேசி தரிசன திட்டத்தின்கீழ் நிறைவு செய்யப்பட்ட திட்டங்கள்  பற்றி சுற்றுலா அமைச்சக அதிகாரிகள் எடுத்துரைத்தனர்.
பணிகளின் முன்னேற்றத்திற்காக அதிகாரிகளை பாராட்டிய குடியரசு துணைத் தலைவர், திட்டங்கள் நடைபெறும் இடங்களுக்கு தொடர்ந்து பயணம் மேற்கொண்டு அவற்றை விரைவுபடுத்த தனிப்பட்ட முறையில் முயற்சி எடுத்துக் கொள்ளுமாறு அவர்களை அறிவுறுத்தினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849929
அறிவியல் மற்றும் தொழில்நுட்பத்துறை
மத்திய -மாநில அரசுகள் சிறந்த தொழில்நுட்ப நடைமுறைகளைப் பகிர்ந்துகொள்ள தகவல்பலகை  அமைக்கப்படும் என்று மத்திய அமைச்சர் டாக்டர் ஜிதேந்திர சிங் அறிவித்தார்
மத்திய -மாநில அரசுகள் சிறந்த தொழில்நுட்ப நடைமுறைகளைப் பகிர்ந்துகொள்ள தகவல்பலகை  அமைக்கப்படும் என்று
மத்திய அறிவியல், தொழில்நுட்பத் துறை  இணை
அமைச்சர்  புவி அறிவியல் துறை இணை அமைச்சர்  பிரதமர் அலுவலகம், பணியாளர் நலன், பொதுமக்கள் குறை தீர்ப்பு, ஓய்வூதியங்கள், அணுசக்தி, விண்வெளித் துறை இணை அமைச்சர் டாக்டர் ஜிதேந்திர சிங் இன்று அறிவித்தார்
அகமதாபாத் அறிவியல் நகரில் இரண்டு நாள் நடைபெற்ற
மத்திய -மாநில -அறிவியல் மாநாட்டின் நிறைவு அமர்வுக்குத் தலைமை தாங்கிய டாக்டர் ஜிதேந்திர சிங், இந்த மாநாட்டின் தொடர் நடடிக்கையைக் கண்காணிக்கவும் ஒருங்கிணைக்கவும் அறிவியல் தொழில்நுட்பத் துறை உயர்நிலை செயல்முறையை உருவாக்கும் என்றார். சிறந்த நடைமுறைகளை அறிந்து கொள்வதற்கும் பகிர்வதற்கும் சிறப்பு குழுவுடன் ஒருங்கிணைக்கவும் ஒத்துழைக்கவும் ஒவ்வொரு மாநிலத்திலும் தொடர்பு அதிகாரியை நியமிக்குமாறு மாநில அரசுகளை அமைச்சர் கேட்டுக்கொண்டார்.
வேளாண்மை, கடல் நீரைக் குடிநீராக்கும் தொழில்நுட்பத்தை பயன்படுத்துவது உட்பட தூய்மையான குடிநீர் உற்பத்திக்கான புதிய கண்டுபிடிப்பு போன்ற விஷயங்களை மாநில அறிவியல் மற்றும் தொழில்நுட்பத்துறை அமைச்சர்கள் முக்கியமான தொடக்க அமர்வுகளில் விரிவாக விவாதித்தது குறித்து டாக்டர் ஜிதேந்திர சிங் திருப்தி தெரிவித்தார்.
வேளாண்மை, ட்ரோன், செயற்கை நுண்ணறிவு, உயிரி தொழில்நுட்பத் தீர்வுகள், ஒரு முறை பயன்படுத்தும் பிளாஸ்டிக் பொருட்களுக்கு மாற்று, பாசனம், டிஜிட்டல் சுகாதாரம் போன்ற துறைகளில் அறிவியல் பூர்வமான தீர்வுகளுடன் பங்கேற்ற புதிய தொழில்கள் மற்றும் தொழில் துறையைச் சேர்ந்த நூற்றுக்கும் அதிகமான தலைமை நிர்வாக அதிகாரிகளின் சிறப்பு அமர்வும் இம்மாநாட்டில் நடைபெற்றது.
2 நாள் மத்திய -மாநில- அறிவியல் மாநாடு முறைப்படி அகமதாபாத் அறிவியல் நகரில் பிரதமர் நரேந்திர மோடியால் நேற்று தொடங்கி வைக்கப்பட்டது
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1858527
சமூக நிதி மற்றும் அதிகாரமளித்தல் அமைச்சகம்
கடந்த நான்கு ஆண்டுகளில் 1149 செவிஉள்வைப்பு அறுவைச் சிகிச்சைகள் வெற்றிகரமாக நடத்தப்பட்டுள்ளன : அமைச்சர் திரு. கிருஷ்ணன் பால் குர்ஜார்
கடந்த நான்கு ஆண்டுகளில் , உள்காதின் ஒலிநரம்பைத் தூண்டும் 1149 செவிஉள்வைப்பு அறுவைச் சிகிச்சைகள் வெற்றிகரமாக நடத்தப்பட்டுள்ளன என்று மத்திய சமூகநீதி மற்றும் ஆளுகைத் துறை இணையமைச்சர் திரு. கிருஷ்ணன் பால் குர்ஜார் கூறியுள்ளார். இந்த கோஹ்லியர் உள்வைப்பு அறுவைச் சிகிச்சைக்கு, மும்பையிலுள்ள பேசுதல் மற்றும் கேட்டல் குறைபாடுகளுக்கான அலி யவர் ஜங்க் தேசிய நிறுவனம் ஒருங்கிணைப்பு முகமையாகச் செயல்பட்டுவருகிறது. நாடெங்கும் உள்ள 172 மருத்துவமனைகள்  இந்த அறுவைச் சிகிச்சைக்கான பட்டியலில் இடம்பெற்றுள்ளன. ‘ஸ்வர ஸ்வாகதம்’ என்ற கோஹ்லியர் உள்வைப்பு விழிப்புணர்வுத் திட்டத்தைத் துவக்கிவைத்த பின்னர் அமைச்சர் உரையாற்றினார்.
உடல்குறைபாடுள்ளவர்களை ஆளுகைப்படுத்தும் துறையின் ஏடிஐபி திட்டத்தின் கீழ், 5 வயது வரையிலான குழந்தைகளுக்குச் செவி உள்வைப்பு அறுவை சிகிச்சை மேற்கொள்வதற்கு அலகு ஒன்றிற்கு ரூ. 6 லட்சம் அளிக்க வகைசெய்யப்பட்டுள்ளது என்று அமைச்சர் தெரிவித்தார். இந்த அறுவைச் சிகிச்சையை வெற்றிகரமாக மேற்கொண்ட குழந்தையானது, பிற குழந்தைகளைப்போல் இயல்பாகக் கேட்கவும் பேசவும் முடிகிறது என்றார் அமைச்சர். இதுபோன்ற விழிப்புணர்வுத் திட்டங்கள் மக்களிடையே கோஹ்லியர் அறுவைச் சிகிச்சை குறித்து விழிப்புணர்வை உருவாக்குவதில் மிகுந்த முக்கியத்துவத்தைக் கொண்டுள்ளன என்றும் அமைச்சர் கூறினார்.
பிரதமர் அலுவலகம்
மைசூர் பல்கலைக்கழகத்தின் நூற்றாண்டு பட்டமளிப்பு விழாவில் பிரதமர் உரை
வரும் 19ம் தேதி காலை 11.15 மணிக்கு பிரதமர் திரு நரேந்திர மோடி, மைசூர் பல்கலைக்கழகத்தின் நூற்றாண்டு பட்டமளிப்பு விழாவில் காணொலிக் காட்சி வாயிலாகக் கலந்து கொண்டு, உரை நிகழ்த்துகிறார். கர்நாடக மாநில ஆளுநர் மற்றும் பல்கலைக்கழகத்தின் பிரமுகர்கள் இந்த நிகழ்ச்சியில் கலந்து கொள்கின்றனர். சிண்டிகேட் மற்றும் கல்வி குழுமத்தின் உறுப்பினர்கள், பாராளுமன்ற உறுப்பினர்கள், சட்டமன்ற உறுப்பினர்கள், மேல் சபை உறுப்பினர்கள், மாவட்ட அதிகாரிகள், பல்கலைக்கழகத்தின் முன்னாள் துணைவேந்தர்கள், மாணவர்கள் மற்றும் பெற்றோர் இந்த நிகழ்ச்சியில் காணொளி வாயிலாகக் கலந்து கொள்வர்.
மைசூர் பல்கலைக்கழகம்:
1916ஆம் ஆண்டு ஜூலை மாதம் 27ஆம் தேதி, மைசூர் பல்கலைக்கழகம் நிறுவப்பட்டது. இது நாட்டின் ஆறாவது மற்றும் கர்நாடக மாநிலத்தின் முதல் பல்கலைக்கழகமாகும். 'அறிவுக்கு நிகர் எதுவுமில்லை' என்பதே இந்த பல்கலைக்கழகத்தின் குறிக்கோள். மைசூர் சமஸ்தானத்தின் மகாராஜாவான திரு நல்வாடி கிருஷ்ணராஜ வாடியார் மற்றும் திவான் சர் எம்.வீ. விஸ்வேஸ்வரையா ஆகியோரால் இந்த பல்கலைக்கழகம் நிறுவப்பட்டது.
தேர்தல் ஆணையம்
தேர்தல் தொடர்பான ஒத்துழைப்பு குறித்த புரிந்துணர்வு ஒப்பந்தத்தில் இந்தியாவும், பனாமாவும் கையெழுத்திட்டுள்ளன
தேர்தல் மேலாண்மை மற்றும் நிர்வாகத் துறையில் ஒத்துழைப்புக்கு நிறுவன ரீதியிலான கட்டமைப்பை உருவாக்க இந்தியத் தேர்தல் ஆணையமும், பனாமாவின் தேர்தல் நடுவர் மன்றமும் இன்று புரிந்துணர்வு ஒப்பந்தத்தில் கையெழுத்திட்டன. இரு நாடுகளின் தேர்தல் மேலாண்மை அமைப்புகளுக்கு இடையே ஒருங்கிணைப்பை வலப்படுத்துவது மற்றும் தகவல் பரிமாற்றம் குறித்து இந்திய தலைமைத் தேர்தல் ஆணையர் திரு ராஜீவ் குமார் தலைமையிலான குழுவினர், பனாமாவின் தேர்தல் நடுவர்மன்ற தலைமை நிர்வாகி திரு ஆல்ஃபிரடோ ஜூன்கா வெண்டேக்கேயுடன் கலந்துரையாடினர். இந்த உரையாடலின் போது, பனாமாவின் முதலாவது துணைத்தலைமை நிர்வாகி திரு எட்வர்டோ வால்டெஸ் எஸ்கோஃபெரி, இரண்டாவது துணைத் தலைமை நிர்வாகி திரு லூயிஸ் ஏ குவேரா மோரல்ஸ் ஆகியோர் உடனிருந்தனர்.
இந்த நிகழ்வில் பேசிய தலைமைத்தேர்தல் ஆணையர் திரு ராஜீவ் குமார், உலகம் முழுவதும் உள்ள தேர்தல் அமைப்புகளுடன் ஈடுபாட்டை ஏற்படுத்திக்கொள்ளுதல், உலகம் முழுவதும் ஜனநாயக நடைமுறையை வலுப்படுத்துதல் என்ற இந்தியத் தேர்தல் ஆணையத்தின் உறுதிபாட்டை இந்தப் புரிந்துணர்வு ஒப்பந்தம் பிரதிபலிக்கிறது என்றார். உலகம் முழுவதும் உள்ள சிறந்த தேர்தல் நடைமுறைகளில் இருந்து கற்றுக்கொள்வதோடு, மற்ற நாடுகளில் சுதந்திரமான, நியாயமான, வெளிப்படையான தேர்தல் நடத்தப்படுவதற்கு உரிய நிபுணத்துவத்தையும், அனுபவ அறிவையும் பகிர்ந்து கொள்ள இந்தியத் தேர்தல் ஆணையம் உறுதிபூண்டுள்ளது என்று அவர் கூறினார்.
ஏற்கனவே, மெக்சிகோ, பிரேசில், சிலி ஆகிய நாடுகளுடன் புரிந்துணர்வு ஒப்பந்தங்கள் கையெழுத்திடப்பட்டுள்ள நிலையில், லத்தீன் அமெரிக்க நாடுகளில் நான்காவதாக தற்போது பனாமாவுடன் ஒப்பந்தம் செய்துகொள்ளப்பட்டுள்ளது. உலகம் முழுவதும் 31 நாடுகளுடன் இந்தியத் தேர்தல் ஆணையம், புரிந்துணர்வு ஒப்பந்தத்தில் கையெழுத்திட்டுள்ளது.
பெருநிறுவனங்கள் விவகாரங்கள் அமைச்சகம்
நொடிப்பு மற்றும் திவால் நிலை குறித்து பயிற்சியாளர்களுக்கு பயிற்சி திட்டம்: ஐபிபிஐ  நடத்தியது
விடுதலையின் அம்ரித் மகோத்ஸவ கொண்டாட்டத்தின் ஒரு பகுதியாக, இந்திய திவால் மற்றும் நொடிப்பு நிலை வாரியம் , இங்கிலாந்தின் வெளிநாட்டு காமன்வெல்த் மற்றும் மேம்பாட்டு அலுவலகத்துடன்  இணைந்து பயிற்சியாளர்களுக்கான 2 நாள் பயிற்சியை நடத்தியது. இதில் திவால் பிரச்னைகளைத் தீர்க்கும் நடைமுறைக்கு உதவும், மாற்று சர்ச்சை தீர்வு நுட்பங்களின் பயன்பாடு ” குறித்து கடந்த 22 மற்றும் 23ம் தேதிகளில் ஆன்லைன் மூலம் ஆலோசிக்கப்பட்டன.
இந்தப் பயிற்சித் திட்டம் இந்தியாவில் உள்ள திவால் கட்டமைப்பின் திறன் மேம்பாடு மற்றும் வளர்ச்சியில் கவனம் செலுத்தியது. இதில் பங்கேற்றவர்களுக்கு, சர்ச்சைகளை வேறு வழியில் பார்ப்பது, சமரசத் திட்டத்தின் திறன், மிதமான மதிப்பீடுகளின் நன்மைகள் குறித்து விளக்கப்பட்டது. இந்த பயிற்சி, இதில் பங்கேற்றவர்களின் திறன்களை அதிகரிக்கும் என எதிர்பார்க்கப்படுகிறது.
ஐபிபிஐ முழு நேர உறுப்பினர் டாக்டர் திருமிகு முகுலிதா விஜய வர்க்கியா துவக்கவுரை நிகழ்த்தினார். சர்ச்சைத் தீர்வுகளின் மாற்று தொழில்நுட்பங்களுக்கான நன்மை குறித்தும் அவர் எடுத்துரைத்தார். மேலும் திவால் சட்டங்களில் பல அம்சங்கள் குறித்தும் இதில் ஆலோசிக்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766043
(Visitor Counter : 205
குடியரசுத் தலைவர் செயலகம்
செலவினக் கணக்காளர்கள் உற்பத்திப் பொருட்கள் மற்றும் சேவைகள் குறைந்த விலையில் கிடைப்பதை உறுதி செய்ய வேண்டும்: அதே சமயம் தரத்தில் சமரசம் செய்யக் கூடாது- குடியரசுத் தலைவர்
நடைமுறைகளின், குறிப்பாக உற்பத்தித் துறை நடைமுறைகளின் திறனை மேம்படுத்துவதிலும் மூலதனத்தை பயன்படுத்துவதிலும் செலவினக் கணக்காளர்கள் பெரும் பங்கு வகிக்கிறார்கள் என்று குடியரசுத் தலைவர் திரு ராம்நாத் கோவிந்த் கூறியிருக்கிறார். புதுதில்லியில், இன்று  இந்திய செலவினக் கணக்காளர் நிறுவனத்தின் பிளாட்டினம் விழாவை தொடங்கி வைத்து அவர் பேசினார். செலவினக் கணக்காளர்கள் உற்பத்திப் பொருட்கள் மற்றும் சேவைகள், குறைந்த விலையில் கிடைப்பதை உறுதி செய்ய வேண்டும்: அதே சமயம் தரத்தில் சமரசம் செய்யக் கூடாது என்று குடியரசுத் தலைவர் கேட்டுக் கொண்டார். அடுத்த சில பத்தாண்டுகளில் உலக தயாரிப்புகள் வளர்ச்சியடையும் போது, இந்திய தயாரிப்புகளுக்கு முக்கியத்துவம் கிடைக்கும் போது செலவினக் கணக்காளர்களின் பங்கு மென்மேலும் பெரிதாகிக் கொண்டே வரும் என்றார்.
உற்பத்தியின் போது வீணான செயல்கள், வீணான செலவினங்கள் ஆகியவை அகற்றப்படுவதை செலவினக் கணக்காளர்கள் உறுதி செய்ய வேண்டும் என்று குடியரசுத்தலைவர் கூறினார். புதுமைப் படைப்பு, நடைமுறைகள் அமைப்புகள் மேம்பாடு, போன்றவற்றில் பட்டயக் கணக்காளர்கள் உதவ முடியும் என்றார். நமது பொருளாதாரம் வளர்ச்சியடைந்து வரும் நிலையில், செலவினக் கணக்காளர்களுக்கான தேவை மிகவும் அதிகமாகும் என எதிர்பார்ப்பதாக திரு ராம்நாத் கோவிந்த் கூறினார்
-------
(Visitor Counter : 105